
     REPUBLIKA HRVATSKA
     TRGOVAČKI SUD U OSIJEKU
     


U   IME   REPUBLIKE   HRVATSKE
R J E Š E N J E


	Trgovački sud u Osijeku, po sucu pojedincu Jadranki Herman, u skraćenom stečajnom postupku nad stečajnim dužnikom UDRUGA HRVATSKIH VOJNIH INVALIDA DOMOVINSKOG RATA Osijek, Vijenac I. Meštrovića 26 b, OIB 93971680392,         odlučujući o žalbi stečajnog dužnika koju je u ime stečajnog dužnika podnio Damir Zagoršćak odvjetnik u Odvjetničkom društvu  Zagoršćak & Partneri d.o.o. Zagreb, protiv rješenja ovoga suda poslovni broj  St-604/17-8 od 25. rujna  2017., dana 18. prosinca 2017. 


r i j e š i o     j e


Odbacuje se žalba dužnika UDRUGA HRVATSKIH VOJNIH INVALIDA DOMOVINSKOG RATA Osijek, Vijenac I. Meštrovića 26 b, OIB 93971680392, protiv rješenja Trgovačkog suda u Osijeku poslovnog broja poslovni broj St-604/17-8 od 25. rujna 2017., kao nedopuštena.  

Obrazloženje


Rješenjem ovoga suda poslovni broj 20 St-604/17-8 od 25. rujna 2017. otvoren je i istovremeno zaključen skraćeni stečajni postupak nad dužnikom UDRUGA HRVATSKIH VOJNIH INVALIDA DOMOVINSKOG RATA Osijek, Vijenac I. Meštrovića 26 b, OIB 93971680392, a za stečajnog upravitelja dužnika imenovana je Mirjana Viduka Varenina, Osijek, Dubrovačka 107, OIB 98866841784.
 
Protiv predmetnog rješenja  dužnik, zastupan po punomoćniku Damiru Zagoršćak odvjetniku u Odvjetničkom društvu Zagoršćak & Partneri d.o.o. Zagreb,  dana 10. listopada 2017. podnio je žalbu zbog pogrešno i nepotpuno utvrđenog činjeničnog stanja i   pogrešne primjene materijalnog prava. 

Predmetna žalba koju je u ime stečajnog dužnika podnio punomoćnik Damir Zagoršćak odvjetnik u Odvjetničkom društvu Zagoršćak & Partneri d.o.o. Zagreb, nije dopuštena.

Odredbom čl. 128. st. 8. Stečajnog zakona (NN 71/15 i 104/17, dalje: SZ) propisano je da protiv rješenja o otvaranju stečajnoga postupka pravo na žalbu ima osoba ovlaštena za zastupanje dužnika po zakonu do dana nastupanja pravnih posljedica otvaranja stečajnoga postupka i dužnik pojedinac. 

Na predmetnoj žalbi od 10.10.2017. navedeno je da istu podnosi stečajni dužnik, odnosno stečajni dužnik po punomoćniku Damiru Zagoršćak odvjetniku u Odvjetničkom društvu Zagoršćak & Partneri d.o.o. Zagreb, a što je vidljivo i iz punomoći koju je izdao stečajni dužnik i koja prileži uz predmetnu žalbu.
 
Slijedom navedenoga  sukladno odredbi  čl. 358. st. 1. i 3. ZPP-a u vezi s čl. 10., 128. st. 8. i čl. 436. st. 2. SZ žalbu koju je navedeni odvjetnik u ime stečajnog dužnika podnio protiv rješenja ovoga suda poslovni broj 20 St-604/17-8 od 25.9.2017. valjalo odbaciti kao nedopuštenu.


U Osijeku 18. prosinac 2017.

Zapisničar:			                        	                           
Maja Kocijan 	
					          
STEČAJNI  SUDAC
   Jadranka Herman


UPUTA O PRAVNOM LIJEKU:
Protiv ovog rješenja može nezadovoljna stranka uložiti žalbu Visokom trgovačkom sudu Republike Hrvatske u Zagrebu u roku od 8 dana pismeno u 3 primjerka putem ovog suda.


D N A :
1. stečajni dužnik po punomoćniku
2. stečajni upravitelj Mirjana Viduka Varenina, Osijek, Dubrovačka 107
3. e-oglasna ploča  
4. RNDN - obustavom
5. kal. 18/1/18

